Jocurile Olimpice de la Paris 2024: Ștafeta torței a fost lansată de Basile Boli
Ștafeta torței olimpice a fost lansată joi la Marsilia, la emblematica bazilică Notre-Dame-de-la-Garde, unde legenda fotbalului din Marsilia, Basile Boli, a fost primul care a purtat torța care va ajunge la Paris pentru Jocurile Olimpice pe 26 iulie, potrivit Le Figaro.
Fostul internațional francez, care a marcat unicul gol al victoriei în finala Cupei Campionilor din 1993 a echipei Olympique de Marseille, a demarat ștafeta chiar sub faimoasa statuie aurită a „Bunei mame”, care veghează asupra celui de-al doilea oraș ca mărime din Franța.
Îmbrăcat în alb, ca toți purtătorii flăcării, el a trecut apoi flacăra lui Colette Cataldo, în vârstă de 83 de ani, o suporteră veche a OM, care a cântat „Allumer le feu” (Aprindeți focul) de Johnny Hallyday.
„Este flacăra olimpică, este simbolul sportului, al conviețuirii, a tot ceea ce putem spera în lume”, a comentat ulterior Basile Boli.
Câteva zeci de persoane au urcat pe deal pentru a asista la acest moment special, iar cardinalul Jean-Marc Aveline, arhiepiscop de Marsilia, a fost prezent în ținută de gală.
Marsilia este singurul oraș, în afară de Paris, care va fi traversat timp de o zi întreagă de ștafetă.
Départ de la 🔥olympique depuis la bonne mère si chère @marseille.Fidèle à notre tradition olympienne #BasileBoli à jamais le 1er pour la porter et passer le relai à Colette notre plus ancienne supportrice de @OM_Officiel pic.twitter.com/3K9L8jSgur
— Michèle Rubirola (@MicheleRubirola) May 9, 2024
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank